Diari Oficial de la Generalitat Valenciana


Sumari del DOGV 8658, del 17-10-2019 (2019/9795)

Extracte de la Resolució de 14 d'octubre de 2019, del director general de LABORA Servei Valencià d'Ocupació i Formació, per la qual es convoquen per a l'exercici 2019 les subvencions destinades a finançar plans extraordinaris d'ocupació als municipis afectats pels danys produïts pel temporal de pluges, fenòmens costaners i vents ocorregut a la Comunitat Valenciana entre l'11 i el 14 de setembre de 2019, en aplicació de l'Acord de 20 de setembre de 2019, del Consell.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8658

Data del DOGV
:   17-10-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/9795


Data del document
:   14-10-2019

Organisme emissor
:   Labora, Servici Valencià d'Ocupació i Formació

Tipus de document
:   Extracte

Anàlisi jurídica

 Descriptors 

:   * ajuda pública

Extracte de la Resolució de 14 d'octubre de 2019, del director general de LABORA Servei Valencià d'Ocupació i Formació, per la qual es convoquen per a l'exercici 2019 les subvencions destinades a finançar plans extraordinaris d'ocupació als municipis afectats pels danys produïts pel temporal de pluges, fenòmens costaners i vents ocorregut a la Comunitat Valenciana entre l'11 i el 14 de setembre de 2019, en aplicació de l'Acord de 20 de setembre de 2019, del Consell. [2019/9795]  
  
BDNS (identif.): 477342.  
De conformitat amb el que es preveu en els articles 17.3 b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria el text complet de la qual pot consultar-se en la Base de Dades Nacional de Subvencions:   
http://www.pap.minhap.gob.es/bdnstrans  
  
Primer. Beneficiaris i condicions  
Podran ser-ne beneficiaris els ajuntaments o les entitats que en depenguen o que hi estiguen vinculades, que estiguen exercint competències en matèria d'ocupació, dels municipis afectats pels danys produïts pel temporal de pluges, fenòmens costaners i vents ocorregut en la Comunitat Valenciana entre l'11 i el 14 de setembre de 2019.  
  
Segon. Objecte i àmbit  
Aquesta convocatòria té per objecte la concessió de subvencions destinades a la contractació de persones desocupades, per a la realització d'obres o serveis d'interés general als municipis de la Comunitat Valenciana afectats pels danys produïts pel temporal de pluges, fenòmens costaners i vents ocorregut a la Comunitat Valenciana entre l'11 i el 14 de setembre de 2019.  
  
Tercer. Bases reguladores  
Ordre 8/2016, de 7 de juliol, de la Conselleria d'Economia Sostenible, Sectors Productius, Comerç i Treball, per la qual s'estableixen les bases reguladores per a la concessió de subvencions en el Programa iniciativa social en col·laboració amb corporacions locals de la Comunitat Valenciana (DOGV 11.07.2016), modificada per l'Ordre 10/2017, de 8 de maig, de la Conselleria d'Economia Sostenible, Sectors Productius, Comerç i Treball (DOGV 10.05.2017).  
  
Quart. Quantia  
Aquestes subvencions es finançaran a càrrec del capítol 4, codi de línia S2941000 del subprograma 322.51 Foment d'ocupació, per un import global d'1.165.000 euros, fons procedents del Servei Públic d'Ocupació Estatal. Es preveu una quantia addicional per un import de 4.665.000 euros l'efectivitat de la qual queda condicionada a la declaració de disponibilitat del crèdit com a conseqüència del seu increment o ampliació.  
  
Cinqué. Termini de presentació de sol·licituds  
El termini per a la presentació de les sol·licituds serà de set dies hàbils a comptar des de l'endemà de la publicació de l'extracte d'aquesta resolució en el Diari Oficial de la Generalitat Valenciana.  
  
València, 14 d'octubre de 2019.- El director general de LABORA Servei Valencià d'Ocupació i Formació: Enric Nomdedéu i Biosca.